
     REPUBLIKA HRVATSKA
     TRGOVAČKI SUD U OSIJEKU


U   I M E   R E P U B L I K E   H R V A T S K E

R J E Š E N J E


Trgovački sud u Osijeku, po sucu Dubravki Kuveždić, u stečajnom predmetu povodom prijedloga Financijske agencije Regionalni centar Zagreb, Trg svibanjskih žrtava 1995. br. 1 za otvaranje stečajnog postupka nad dužnikom SILA d.o.o. za proizvodnju strojeva, opreme, izmjenjivača topline i brtvila Zagreb, Radnička cesta 218, OIB 27563421945, MBS 080131782, koje zastupa punomoćnica Sandra Grilec, odvjetnica u Odvjetničkom društvu ŽUPIĆ & PARTNERI d.o.o. Zagreb, dana 5. srpnja 2018.,
     
                  
r i j e š i o   j e
	

ODBIJA se prijedlog za otvaranje stečajnog postupka nad dužnikom SILA d.o.o. za proizvodnju strojeva, opreme, izmjenjivača topline i brtvila Zagreb, Radnička cesta 218, OIB 27563421945, MBS 080131782.


Obrazloženje


Dana 18. rujna 2017. zaprimljen je kod Trgovačkog suda u Zagrebu prijedlog FINE RC ZAGREB za otvaranje stečajnog postupka nad dužnikom SILA d.o.o. za proizvodnju strojeva, opreme, izmjenjivača topline i brtvila Zagreb, Radnička cesta 218, OIB 27563421945, jer isti na dan 14. rujna 2017. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u ukupnom iznosu od 6.057.523,82 kn, a prema podacima Hrvatskog zavoda za mirovinsko osiguranje dužnik ima 20 (dvadeset) zaposlenih. 

Visoki Trgovački suda RH u Zagrebu je rješenjem broj 31-Su-236/18 od 9. ožujka 2018. odredio Trgovački sud u Osijeku kao drugi stvarno nadležni sud za postupanje u stečajnim predmetima Trgovačkog suda u Zagrebu. 

Podneskom od 2. srpnja 2018. dužnik je predložio obustavu postupka u skladu s člankom 128. stav 9. Stečajnog zakona (Narodne novine 71/15 i 104/17, dalje SZ-a), jer na dan 28. lipnja 2018. po Potvrdi FINE dužnik nije blokiran.

Uvidom u potvrdu FINE od 28. lipnja 2018. sud je utvrdio da je na računima i novčanim sredstvima dužnika evidentirano 0 dana neprekidne blokade tj. ukupno 180 dana blokade u prethodnih 6 mjeseci, a nepodmirene obveze na dan izdavanja potvrde iznose 0,00 kn. 

Kako je dužnik nakon podnošenja prijedloga za otvaranje stečajnog postupka postao sposoban za plaćanje, to sud zaključuje  da ne postoji stečajni razlog iz odredbe članka 6. stav 1. SZ-a: nesposobnost za plaćanje, te je prijedlog za otvaranje stečajnog postupka odbio i riješio kao u izreci.    
          

                                               U Osijeku 5. srpnja 2018.        

 
							                            S U D A C :
							                     Dubravka Kuveždić, v.r.  


POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.
           
                                                                                                                                  
 Za točnost otpravka
  ovlašteni službenik:
              Darija Miličević   

